Gautrein: Gratis parkering, langer ure kom | Netwerk24
Kerk, slaghuis, 48 kamers se onwettige kragprop uitgetrek
City Power het Maandag op onwettige verbindings van onder meer 'n wooneenheid met 48 kamers, 'n kerk, 'n slaghuis en verskeie supermarkte in die Roodepoort-omgewing, wes van Johannesburg, toegeslaan.
Gevangene dood nadat hy glo bewaarder aanrand
'n Gevangene van Pollsmoor in Kaapstad, wat onlangs weer opgesluit is nadat hy sy paroolvoorwaardes verbreek het, is Saterdag dood nadat bewaarders hom glo aangerand het.
37-jarige man vas ná skietery op Kaapstadse stasiedek
'n 37-jarige man is in hegtenis geneem in verband met die skietvoorval Maandagmiddag by die taxi-staanplek op die Kaapstadse stasiedek waarin sewe mense, insluitend 'n vrou in 'n rolstoel, gewond is.
Welkom terug Aiden Markram
Aiden Markram se honderdtal Maandag teen die Warriors beteken dat die Suid-Afrikaanse krieketkeurders hulle nie hoef te bekommer oor die aanvangskolwers nie wanneer hulle die toetsspan kies vir volgende maand se reeks teen Sri Lanka.
Trevor Binder: 'Brad verlang na sy braaivleis'
Soos dit tipiese Suid-Afrikaners betaam, kan Brad en Darryn Binder nie wag om 'n vleisie op die kole te gooi sodra hulle ná die MotoGP-seisoen na hul tuisland terugkeer nie.
Oud-kaptein van SA Skolespan vermis
Daar is met 'n soektog begin na Muzi Manyike, 'n voormalige kaptein van die Suid-Afrikaanse Skolerugbyspan, wat vermis is.
Bloubessies: Handelsnaam nie oortree, sê Ross Berries
Die vraghouers met bloubessies van Suid-Afrika waarop in Rotterdam beslag gelê is, het geen tekens of enige verwysing na United Exports se OZBlu-handelsnaam gehad nie.
Netcare vlieg ventilators, personeel Oos-Kaap toe
Netcare se hospitale in die Oos-Kaap is propvol pasiënte met Covid-19 en die groep vlieg ventilators van Gauteng af daarheen en herontplooi personeel.
Afgraderings: 'Bakhand, staak help ekonomie nie'
Dis tyd dat almal die ekonomiese werklikhede trotseer en daarby aanpas – dan sal herstel vinniger plaasvind en sal verdere kredietafgraderings vermy kan word.
Die Burger, Beeld en Volksblad sê: RSG se diens in Afrikaans hoort tuis in huise óral
Dit is slegte nuus vir RSG se 1,3 miljoen luisteraars dat die staatsgefinansierde Afrikaanse stasie hom weens SAUK-wanbestuur ook in 'n knyptang bevind en poste in die gedrang is.
Is dit omdat ons bruin is?
Die onlangse rassebotsing by die Hoërskool Brackenfell en ander rasverwante verwikkelings, het bruin-wees opnuut in die spervuur laat beland, skryf Heindrich Wyngaard.
Dít is hoekom Covid-19 nie griep is nie
Covid-19 is nie dieselfde as die seisoenale griep nie, en ons het ook nie hier te doen met 'n "massiewe toetsskandaal" nie. Willemien Brümmer het met van Suid-Afrika se voorste kenners gepraat oor Covid-19-mites wat die potensiaal het om die heldhaft
KFO st(r)oom voort met konserte in Desember
Die Kaapstadse Filharmoniese Orkes (KFO) st(r)oom nou so aktief voort dat hulle uitvoerings gereed het wat die musiekpubliek tot diep in Desember luisterplesier sal verskaf.
Jean Meiring: Wat bly oor van die mens?
In 'n wêreld waar die mens ál slimmer word en kunsmatige intelligensie 'n werklikheid is, wat bly oor van die mens? En as die mens dan 'n skepper-in-die-kleine word, wat bly oor van God? In sy onweerstaanbare derde roman, 'Skepsel', stoei Willem Anker met dié en ander dringende kwessies, skryf Jean Meiring.
Rof, astrant, gewelddadig en morsig
Mia Arderne vermeng die harde werklikheid van die Kaapse onderwêreld met 'n stewige klap surrealisme en magiese realisme in haar noir debuutroman, 'Mermaid Fillet', waarin die kru taal waarskynlik konserwatiewe lesers sal ontstig, skryf Nadine Petrick.
10 mans durf 102 km aan vir vroue met borskanker
Tien bekendes in Kaapse drawwerskringe kry hul tekkies gereed om deel te neem aan 'n ultramarathon ten bate van vroue met borskanker.
'n Eerste in Suid-Afrika.
'Word eerder werkgewer as werknemer'
Matriekleerlinge moet geleer word om werkgewers te wees eerder as werknemers.
Gautrein: Gratis parkering, langer ure kom
Deur Hanlie Stadler 15 Mei 2020 17:09
Pendelaars wat die Gautrein gebruik, het pas nóg goeie nuus gekry. Nie net bly kaartjiepryse vir eers onveranderd nie, hulle sal ook van Maandag af gratis by Gautrein-stasies kan parkeer.
Die Gautrein verleng eersdaags sy bedryfsure.
Die Gautrein-bestuursmaatskappy sê in 'n verklaring dit word gedoen om die finansiële druk wat die staat van inperking veroorsaak, te help verlig.
Daarby word die bedryfsure van die treindiens verleng. Die Gautrein gaan eersdaags vanaf 05:30 tot 19:00 in bedryf wees.
Die diens sê hy sal volgende week aankondig wanneer sy verlengde ure in werking tree. Die eerste trein sal om 05:30 vertrek en die laaste een om 19:00. Die stasies is Hatfield, Park, Sandton en Rhodesfield.
Spitstydskedules sal van 06:00 tot 09:00 en van 14:30 tot 17:30 ingestel word, met treine elke 15 minute. Buite spitstyd sal treine elke halfuur vertrek. Oor naweke en op openbare vakansiedae vertrek treine uurliks.
Parkering by alle Gautrein-stasies sal van 18 Mei gratis wees om die finansiële druk op verbruikers te help verlig. Die diens sê nie hoe lank dié reëling van krag sal wees nie.
Die Gautrein se busdienste word ook van Maandag uitgebrei en sluit nou in die roete in Arcadia (H3), Pretoria se middestad (P3), Sunninghill (M3), Rivonia (S3), Randburg (S4), Fourways (S5), Parktown (J1) en Johannesburg se middestad (J2). Die busse loop slegs weekdae in spitstyd. Geen busse word buite spitstyd, oor naweke of op openbare vakansiedae bedryf nie.
Aangepaste busroetes, wat spesiaal vir mediese personeel by hospitale in Gauteng stop, sal steeds van krag bly.
Die diens tot by die O.R. Tambo-lughawe bly opgeskort tot verdere kennisgewing, wat beteken Rhodesfield is die laaste stasie op die oos-wes-roete.
Vroeër die week is bekend gemaak 'n Gautrein-kaartjie gaan nie aanstaande maand duurder word nie.
Die diens gaan wel later in die jaar prysverhogings instel "sodra daar meer duidelikheid is oor wanneer inperkingsmaatreëls opgehef gaan word".
Die Gautrein was vyf weke lank uit bedryf en het eers op Maandag 4 Mei beperkte dienste hervat.
Meer oor: Staat Van Inperking | Treine | Koronavirus | Vlak 3 | Gautrein | Vlak 4 | Inperking | Covid-19 | Pendelaars